Fei Mu

**Fei Mu** (kinesisk: 費穆, pinyin: *Feì Mù*, født 10. oktober 1906 i Shanghai, oppvokst i Beijing, død 31. januar 1951 i Hongkong) var en av de viktigste kinesiske filmregissørene og manusforfattere i Kina før 1949.

## Liv og virke
Han gikk på en fransk skole i Beijing og arbeidet så som bokfører for et gruveselskap i provinsen Hebei. Ved siden av sin fransk fra skolegangen lærte Fei seg engelsk, tysk, russisk og italiensk. Han skrev filmanmeldelser for en rekke aviser og tidsskrifter i Beijing, og ble så sjefredaktør for *North China Film Company* i 1930. Han var også medutgiver, sammen med Zhu Shilin, et filmmagasin ved navn *Hollywood* (Haolaiwu). 

Fei flyttet til Shanghai i 1932 der filmstudiet Lianhua hadde tilbudt ham jobb. Hans første film, «Idag forsvunnet», kom i 1933 og ble svært godt mottatt av kritikerne. Filmen er gått tapt, det er ikke funnet noen kopier av den i filmarkivene.

I 1935 redigerte Fei Mu sammen med Luo Mingyou *Tian lun* *(Song of China)*, som priste tradisjonelle kinesiske familieverdier og var ment å skulle støtte opp om Chiang Kai-sheks *«Nytt liv-bevegelse»*. En forkortet versjon av filmen ble også distribuert i USA. I 1936 tematiserte Fei det fryktet tilstundende japanske angrep på Kina i *Lang shan die xue ji* *(Blood on Wolf Mountain)*.

Med de østerrikske emigrantene Jakob og Luise Fleck skapte han i 1941 filmen *Söhne und Töchter der Welt*. Det er den eneste tyskspråklige kinesiske film som er blitt laget (2012), og var før grunnleggelsen av Folkerepublikken Kina det eneste samarbeidsprosjekt mellom kinesiske og utenlandske filmkunstnere.

Etter annen verdenskrig grunnla han filmselskapet *[[Longma]]* sammen med Zhu Shilin.

Fei Mus mest berømte film er «Vår i en liten by» (*Xiaocheng zhi chun*), et drama fra 1948 etter en novelle med samme navn av Li Tianji. Filmen er en kunstfilm om et trekantforhold, og er blitt sammenlignet som en kinesisk ekvivalent til Citizen Kane (av Orson Welles, 1941).

I 1948 regisserte han også Kinas første fargefilm, *Shengsi hen*, med Mei Lanfang i hovedrollen; filmen tematiserte blant annet Pekingoperaen. Hans filmer ble ikke vist i Folkerepublikken Kina etter kommunistenes maktovertakelse i 1949, og hans navn var temmelig bortglemt innen nyutgaver av hans filmer begynte å bli vist i 1980-årene. En nyinnspilling av «Vår i en liten by» ble foretatt av Tian Zhuangzhuang i 2002.

## Filmografi
### Regi
* 1933: *Chengshi zhiye* (Night in the City)
* 1934: *Xiang xue hai* (Sea of Fragrant Snow)
* 1934: *Ren sheng* (Life)
* 1935: *Tian lun* (Song of China)
* 1936: *Lang shan die xue ji* (Blood on Wolf Mountain)
* 1937: *Bei zhancheng jingzhong lu* (Martyrs of the Northern Front)
* 1937: *Dujin de cheng* (Gold-Plated City)
* 1937: *Zhan jingtang* (Murder in the Oratory)
* 1937: *Chungui duanmung* (Nightmares in Spring Chamber)
* 1940: *Kong Fuzi* (Confucius)
* 1941: *Guose tianxin* (The Beauty)
* 1941: *Gu zhonggou zhi ge* (Songs of Ancient China)
* 1946: *Jinxiu heshan* (The Magnificent Country)
* 1948: *Xiao fang niu* (The Little Cowherd)
* 1948: *Shengsi hen* (Remorse at Death)
* 1948: *[[Xiao cheng zhi chun]]* (Spring in a Small Town)

### Dreiebok
* 1934: *Ren sheng* (Life)
* 1936: *Lang shan die xue ji* (Blood on Wolf Mountain)
* 1937: *Qiantai yu houtai* (On Stage and Backstage)
* 1937: *Bei zhancheng jingzhong lu* (Martyrs of the Northern Front)
* 1937: *Chungui duanmungv (Nightmares in Spring Chamber)
* 1940: *Kong Fuziv (Confucius)
* 1941: *Söhne und Töchter der Welt* (Shijie ernu)
* 1941: *Gu zhongguo zhi ge* (Songs of Ancient China)
* 1946: *Jinxiu heshan* (The Magnificent Country)

## Litteratur
* 

## Referanser


## Eksterne lenker
* 
* Fei Mu hos Chinese Movie Database
* Kort biografi om Fei Mu